[{"text_idx": "#000001", "text": "Iktusak bere hitzak eraman zituen, eta pintura bere adierazpide bihurtu zen"}, {"text_idx": "#000002", "text": "Diego Cubes Elkorok ez zuen margotzen garuneko hodietako istripua (GHI) izan aurretik, baina horrek, bestelako ondorioen artean, hitzez adierazteko ezgaitasuna eragin zion.\u201cOrduz geroztik marrazketan eta pinturan babesten da adierazpide moduan eta barrena lasaitzeko.Orduak ematen ditu margotzen, neketsu, ia pirri bat moduan.Bere artea funtsean espresionista da, agian errealitatea deformatuta duen eta bere lanekin kromatikoki eta fisikoki puzten duen norbaiten barrenetik sortutakoa.Forma leun eta harmoniatsuak izanda, bere kromatismo aberatsa ere nabarmentzen da\u201d."}, {"text_idx": "#000003", "text": "Hitz horien bidez eman zuen Bilboko Udaleko liburuxkak Abandoko Udal Zentroan egindako erakusketaren berri.Bi urte egon da itxaronzerrendan areto honetan bere lanaren zati bat lagun, senide eta herritarrei oro har erakutsi ahal izateko."}, {"text_idx": "#000004", "text": "Bere etxean egunero paperak hedatzen eta batzen diren mahai bat dago.Lanbidez ingeniaria da Diego Cubes Elkoro eta operazale handia ere bai. Diego Bilboko Aita Menni Neuroerrehabilitazio Zentrora joan zen errehabilitatzeko, bi hilabete baino gehiago Arrasateko Aita Menni Ospitalean egonda. Handik gutxi marrazten hasi zen, bere adierazteko beharra asetzeko. Ez du erregelarik erabiltzen; beti esku hutsez lerroak egiteko arkatza hartzen duenean bere pultsuak dardaratzeari uzten dio. Ezkerreko eskuaz lan egin behar du, behartuta, baina umore onez egiten du."}, {"text_idx": "#000005", "text": "Diego Cubesen lanean plangintza artistikoa antzematen da; bere gaiak aukeratzen ditu, eta erabakitasunez adierazten dio bere emazteari, Begon\u0303a San Salvador del Valleri, zer tamainako papera beharko duen.Deigarria da bere koloreen oparotasuna, hala ere, Begon\u0303ak esan digu Diegoren azken lanetan kolore grisagoak agertzen hasi direla."}, {"text_idx": "#000007", "text": "Pinturarekiko interesa piztu zitzaion une berean Diego hedabide grafikoen irudiak gordetzen ere hasi zen.Irudi bat gustatzen bazaio, zerbait berezia sentiarazten badu edo hunkitzen badu, hartzen du eta bere hurrengo lanerako erabiltzen du, horretan oinarrituz."}, {"text_idx": "#000013", "text": "Red Menni de Dan\u0303o Cerebral"}]